CELEX: 62021TB0691
Language: sk
Date: 2022-03-25 00:00:00
Title: Vec T-691/21: Uznesenie Všeobecného súdu z 25. marca 2022 – Alcogroup a Alcodis/Komisia („Žaloba o neplatnosť – Hospodárska súťaž – Konanie o urovnaní – List Komisie, ktorým sa podnik vyzýva, aby vyjadril svoj záujem o obnovenie konania o urovnaní – Akt, ktorý nemožno napadnúť žalobou – Prípravný akt – Sprostredkujúci akt – Neprípustnosť“)

7.6.2022   
            
            
               SK
            
            
               Úradný vestník Európskej únie
            
            
               C 222/30
            
         
      Uznesenie Všeobecného súdu z 25. marca 2022 – Alcogroup a Alcodis/Komisia
      (Vec T-691/21) (1)
      
      („Žaloba o neplatnosť - Hospodárska súťaž - Konanie o urovnaní - List Komisie, ktorým sa podnik vyzýva, aby vyjadril svoj záujem o obnovenie konania o urovnaní - Akt, ktorý nemožno napadnúť žalobou - Prípravný akt - Sprostredkujúci akt - Neprípustnosť“)
      (2022/C 222/50)
      Jazyk konania: francúzština
      
         Účastníci konania
      
      
         Žalobkyne: Alcogroup (Brusel, Belgicko), Alcodis (Brusel) (v zastúpení: P. de Bandt, C. Binet a M. Nuytten, avocats)
      
         Žalovaná: Európska komisia (v zastúpení: P. Berghe, T. Baumé a F. Jimeno Fernández, splnomocnení zástupcovia)
      
         Predmet veci
      
      Žalobkyne sa svojou žalobou podľa článku 263 ZFEÚ podanou do kancelárie Všeobecného súdu 27. októbra 2021 domáhajú zrušenia listu Európskej komisie zo 17. septembra 2021, ktorým ich Komisia vyzvala, aby jej v lehote dvoch týždňov oznámili svoj prípadný záujem o obnovenie konania o urovnaní v zmysle článku 10a nariadenia Komisie (ES) č. 773/2004 zo 7. apríla 2004, ktoré sa týka vedenia konania Komisiou podľa článkov [101 a 102 ZFEÚ] (Ú. v. EÚ L 123, 2004, s. 18; Mim. vyd. 08/ 003, s. 81) v znení zmien a doplnení, v súvislosti s možným porušením článku 101 ZFEÚ, ktorého sa údajne žalobkyne dopustili spoločne s inými podnikmi.
      
         Výrok
      
      
                  1.
               
               
                  Žaloba sa zamieta ako neprípustná.
               
            
                  2.
               
               
                  Alcogroup a Alcodis sú povinné nahradiť trovy konania.
               
            
         (1)  Ú. v. EÚ C 513, 20.12.2021.